شەفەق نیوز/  هەرچەن پێشکەفتن تەکنۆلۆژیا وەتایبەت لە پەیوەندی،
خزمەتەیل گرنگ داگە ئایم تا بویە بەشیگ لە نیازو رەفتارەیل رووژانە، وەلێ هەمیش بویە
هووکار چەن بیمارییگ دەروینی و لەشی، و گرفتەیلیگ کۆمەڵایەتی.
بازی و پڕۆگرامەیل
رەنگاوڕەنگ لەناو مۆبایل و کۆمپیوتەر مناڵەیل وە گشت تەمەنیان وەی جهان خوەیانە کیشانە،
و خستەیانە وەر مەترسی دەروینی و تەندروسی و کۆمەڵایەتی و رەوشتی.
خیگردن تەکنۆلۆژی
دکتۆر ئەحمەد سەراجی
پسپۆڕ زانست دەروین ئەرا ئاژانس شەفەق نیوز ئویشێد: خیگردن مناڵەیلە لەبان ئامێرەیل
ئەلیکتڕۆنی وەگەرد پڕۆگرامەیل و بازیەیلە شایەت بوودە جی سەرەکی سەرقاڵی پسپۆڕەیلە
وە چەودیریکردن تەندروسی دەروینی و لەشی مناڵ لەی ماوە.
وتیش؛  تەکنۆلۆژیای نوو ئیسە ک وەزاڵی خوەی چەسپانیەسە
ناو کۆمەڵگایه‌یل جووراجور ، بویە مەیدانیگ ئەرا زانست و شارستانی، و لە خود وەختەگە
بویەسە مەیدانیگ ئەرا دویاکەفتن و ملهڕی سرووشتی.
وتیش؛ ئی باوەتە
پەیوەندی وە داڵگ و باوگەیل دیرێد، و ئەرکیان ئەوەسە ک چەودیری مناڵەیلیان بکەن هەنای
مۆبایل و کەمپیوتەر وەکار تیارن، ک بەرنامەیل خراویگ هەس زەرەد وە تەندروسی مەغز دەن،
بازی «پۆبجی» - ئەرا نموونە - هەس توندڕەوی وەشیوەی گەورەیگ لەلای مناڵەیلە پەیا کەێد،
و پڕۆگرام «تیک تۆک» نموونەیگە ئەرا سووکی رەوشت و کۆمەڵایەتی.
سەراجی وتیش؛ ئی
پڕۆگرام و بازیەیلە بوینەسە قوڵنگەی رمانن کۆمەڵگاگە، و ریگریگ لە نوای دروسکردن نەوەیگ  كه‌ن ک خاوەن رەوشت باڵا بوود، ئەراوە تەمەی باوگ
و داڵگەیلە کەیمن وەخت مناڵەیلە رێک بخەن و رینمای خاس لەی بازیەیلە نشانیان بیەن ک
توانای مەغزییان فرەوە بکەێد، و بازیەیلیگیش هەس کارکردن مەغز وەخاتر بیناکردن لەش
مناڵەگە و حانەیل مەغزی خاسەو کەن.
بیماریەیل رەخبەر
لەلای خوەییش خانمە
دکتۆر مەها سەگبان ئەرا ئاژانس شەفەق نیوز ئویشێد: گرنگترین ئەو مەترسیەیلە ک مناڵەیلە
لە مەوقەی وەکارهاوردن ئامێرەیل مۆبایل و ئایپاد کەفنە وەری، لەشی و دروینیە. ودیاری
کرد ک مەترسیەیل لەشی لە دانیشتن ئەرا ماوەی فرەیگ وەبی جوولەکردن  تیەێد ک بوودە زەرەد و توانای نووڕستن کەمەو کەێد.
وتیش؛ فرە لە مناڵەیلە
خوەیان تەنیا ئەو ئامێرەیل زیرەکە وەکار تیارن، و یەیشە هیلێد هووکارەبوینی یەواشەو
بوود، و نێخوازێد وەگەرد ئەوەکەیلە تیکڵا بوود، و جاروباریش بیماری دەروینی «تەوەحد»
پەیا کەێد.
سەگبان هووشداری
کرد ک فرە لە مناڵەیلە چنە ناو بازی و مەسجەیلە تا ئەوەنە رەفتارەیل لەش خەنە پشتگووش
ک شیواشیویگ کەفێدە ناوزگیان و شایەت میز بی هووشی بکەن.
سەرقاڵی خاوەن
داڵگ مەریەم، خاوەن
چوار مناڵە، سەرقاڵی خوەی وە کار ناو ماڵ وکەمی وەختەگە کەێدە دەسپیچگ ک هیلێد مناڵەیلی
ئەرا ماوەی فرەیگ مۆبایل وەکار بارن.
و ئەرا ئاژانس
شەفەق نیوز ئویشێد؛ من سەرقاڵ کار ماڵ و کار دەیشتم، چوینکە شویەگەم بیکارە، و هەمیش
رخم لەبان مناڵەیلەم چوود نەگ هەنای لەماڵ دەرچم ئەوان پەیوەندی وەرد برادەرەیلیگ بکەن
ک ئەرام ناسیاگ نیین، ئەراوە من ناچارم وەیە.
برادەر و مامووستای
ئەلیکتڕۆنی
روسول، دوێەت مناڵیگە
لە تەمەن شەش ساڵان، ئەرا ئاژانس شەفەق نیوز ئویشێد: هیچ خوەشک و برا نەێرم، و باوگ
و داڵگم فەرمانبەرن، و کەسیگ نیە وەختەگە وەردی بوومە سەر، ئەراوە خوەشم تیەێد مۆبایل
وەکار بارم، تاقەت خوەم دەرکەم، و هەمیش خوەنستنەگەم وەگەرد خانمە مامووستاگەم (مامووستا
ریتاج) لەبانی جیوەجی کەم، ک وەرجە دەسکردن وە ساڵ خوەنستنەگە، خوەنستن پۆل یەک بنەڕەتی
وەپیمان دەێد.
